recursal/SuperWikiNEXT-32B huggingface dataset:
দাপ্তরিক লোগো
**আর্তুরো ফুয়েন্তে** হল একটি চুরুট মার্কা যা আর্তুরো ফুয়েন্তে সিনিয়র দ্বারা ১৯১২ সালে ওয়েস্ট টাম্পা, ফ্লোরিডায় প্রতিষ্ঠিত হয়। ১৯২৪ সালে একটি বিপর্যয়কর অগ্নিকাণ্ডের পর, মার্কাটির উত্পাদন ২২ বছর বন্ধ ছিল, ১৯৪৬ সালে সীমিত, স্থানীয় ভিত্তিতে পুনরুত্থিত হয়েছিল। ১৯৫৮ সালে মালিকানা আর্তুরোর ছোট ছেলে কার্লোস ফুয়েন্তে সিনিয়রের কাছে হস্তান্তর হয়। ১৯৬০ সালে কিউবার উপর মার্কিন যুক্তরাষ্ট্রের নিষেধাজ্ঞার পর, ফুয়েন্তে মার্কাটি ধীর এবং অবিচলিত বৃদ্ধির একটি সময়কাল শুরু করে, যা কিউবার বাইরে হাতে পাকানো প্রিমিয়াম চুরুটের অন্যতম নির্মাতা হিসাবে আবির্ভূত হয়। ২০১০ সাল পর্যন্ত, কোম্পানিটি ডোমিনিকান রিপাবলিকের কারখানা থেকে প্রতি বছর ৩০ মিলিয়ন চুরুট উৎপাদন করত।

ইতিহাস
------

আর্তুরো ফুয়েন্তে সিগার মার্কাটির জন্ম ১৯১২ সালে ফ্লোরিডার ওয়েস্ট টাম্পায়।  মার্কাটি ২৪ বছর বয়সী কিউবান অভিবাসী আর্তুরো ফুয়েন্তে (১৮ নভেম্বর ১৮৮৭ - ১১ ফেব্রুয়ারি ১৯৭৩)  এ ফুয়েন্তে অ্যান্ড কোং হিসাবে চালু করেছিলেন। স্পেনীয়-মার্কিন যুদ্ধের পর কিউবার গুইনেস ছেড়ে ফুয়েন্তে মার্কিন যুক্তরাষ্ট্র পাড়ি জমান।

পাদটীকা
-------

1. ↑  David Savona, "100 Years of Fuente," *Cigar Aficionado*, vol. 20, no. 2 (Jan.-Feb, 2012), pg. 90.
2. ↑  Savona, "100 Years of Fuente," pg. 92.

বাহ্যিক লিঙ্ক
-------------

* "Official Website of Arturo Fuente"। A. Fuente Inc.। সংগ্রহের তারিখ নভেম্বর ৭, ২০১০।
* "History of Tabacalera Arturo Fuente"। Tampa Sweethearts Cigar Company। এপ্রিল ৩, ২০০৮ তারিখে মূল থেকে আর্কাইভ করা। সংগ্রহের তারিখ অক্টোবর ১১, ২০০৮।
* Arturo Fuente factory and fields, (video) CigarClan.com, Sept. 2, 2011.
* List of Size and Lines in the Arturo Fuente cigar brand, cigarcabana.com
**আল ফারাবি স্কয়ার** নামেও সুপরিচিত ওর্ডাবসি স্কোয়ার হল শ্যামকেন্ট (কাজাখস্তান) শহরের একটি ক্রসিং, যেখানে তিনটি প্রধান রাস্তার মোড়ে রয়েছে তিনজন বিজ্ঞ কাজাখ নেতার নাম, যিনি কাজাখ জনগণের ঐক্যের ভিত্তি স্থাপন করেছিলেন: টলে বি, আইটেকে বি এবং কাজিবেক বি।

স্বাধীনতার স্মৃতিস্তম্ভ
-----------------------

স্বাধীনতার স্মৃতিস্তম্ভ অর্ডাবসি স্কোয়ারের কেন্দ্রে অবস্থিত এবং এটি একটি ৩৪-মিটার তিন-প্রান্তের স্টিল যা একটি আট মিটার মহিলা চিত্র "জের-আনা" - "মাদার আর্থ" রয়েছে । স্টেল জাতীয় ঐক্যের প্রতীক। । স্টেল প্রতিটি মুখে মধ্যযুগের শেষের দিকের ব্যক্তিত্বের কথা রয়েছে। নাসির রুস্তেমভ এবং বখিতজান আশিরবায়েভ এই স্মৃতিস্তম্ভটির নকশা করেছিলেন। স্মারকটি স্থানীয় ব্যবসায়ীদের মাধ্যমে ৪৮ মিলিয়ন টেঞ্জ প্রকল্প ব্যয়ে অর্থায়ন করা হয়েছিল।

উদ্বোধন
-------

২০০৯ সালের ২২ শে সেপ্টেম্বর স্বাধীনতার স্মৃতিসৌধটি উদ্বোধন করা হয়। উদ্বোধনী অনুষ্ঠানে কাজাখস্তান প্রজাতন্ত্রের রাষ্ট্রপতি নুরসুলতান নাজারবায়েভ উপস্থিত ছিলেন।

তথ্যসূত্র
---------

1. 1 2  "Lukoil enters Al-Farabi block offshore Kazakhstan"। *Offshore Energy* (ইংরেজি ভাষায়)। ২০২১-০৬-০৮। সংগ্রহের তারিখ ২০২২-০৫-৩১।
**আমন আমার্থ** একটি ভাইকিং থিমড মেলোডিক ডেথ মেটাল ব্যান্ড যা ১৯৮৮ সালে তুম্বা, সুইডেনে গঠিত হয়। ২০০৯ সালে ব্যান্ডটি মেটাল ব্লেড রেকর্ডসের সাথে চুক্তিবদ্ধ হয় এবং এই পর্যন্ত ৭টি স্টুডিও অ্যালবাম, ১টি ইপি, ১টি ডিভিডি ও ৭টি মিউজিক ভিডিও প্রকাশ করে। ১৯৮৮ সালে ব্যান্ডটির নাম ছিল স্কুম একটি গ্রিন্ডকোর দল ছিল যা ডার্ক ফার্নাল ব্যান্ডের পল থিমগওরোথ মাকিতালো, ওলাভি মিক্কানেন গিটারে, টেড লুন্ডস্ট্রম বেজে দ্বারা গঠিত হয়। জোহান হেগ দলে যোগ দেওয়ার পর ব্যান্ডটি মেলোডিক ডেথ মেটাল ধরনের গান শুরু করে। ১৯৯২ সালে তাদের নাম পরিবর্তিত হয়ে আমন আমার্থ হয়। পালভারাইজড রেকর্ডসের সাথে ১৯৯৬ সালে তারা চুক্তিবদ্ধ হয় ও তাদের একটি মিনি সিডি সরো থ্রু আউট দ্যা নাইন ওয়ার্ল্ডস প্রকাশিত হয় যা ৬০০০ কপি বিক্রি হয়। ১৯৯৮ সালে ওয়ান্স সেন্ট ফ্রম গোল্ডেন হল প্রকাশিত হয় মেটাল ব্লেড রেকর্ডস থেকে যা তাদের আন্তর্জাতিক পরিচিতি এনে দেয়। তখন থেকেই তারা অনেকবার আমেরিকা ও কানাডা ট্যুর করেছে, ১০০ এর বেশি মেটাল ম্যাগাজিনে উপস্থিত হয়েছে ও ৭ টি মিউজিক ভিডিও প্রকাশ করেছে। ২০০৮ সালের জানুয়ারিতে তারা প্রথম অস্ট্রেলিয়া ও নিউজিল্যান্ড সফর করে ডিমু বরগীর ব্যান্ডের সাথে। মেটাল ব্লেড রেকর্ডস সাথে তাদের চুক্তি আরও তিনটি অ্যালবামের জন্য বর্ধিত হয় ও টোয়াইলাইট অব দ্যা থান্ডারগড অ্যালবাম প্রকাশিত হয় যাতে ৮ পৃষ্ঠার একটি কমিক ও ছিল নরস পৌরাণিক তত্ত্বের ওপর ভিত্তি করে। তাদের সঙ্গীত ধরনের প্রকারের ওপর প্রশ্ন করা হলে ভোকালিস্ট জোহান হেগ বলেনঃ 

|  |  |  |
| --- | --- | --- |
| "| আমরা ডেথ মেটাল করি। আমরা ভাইকিংদের সম্পর্কেও লিখি তাই অনেকে আমাদের ভাইকিং মেটাল ব্যান্ড বলে, কিন্তু আমার কোন ধারণা নেই যে তা আসলে কি।আমি কল্পনা করতে পারি না ভাইকিংদের মেটালে তাদের তলোয়ার ও অন্যান্য উপকরণ ছাড়া। এবংসঙ্গীতের ক্ষেত্রে আমি অনুমান করে তারা তাদের অদ্ভুত মুখে বাজানোর বাদ্যযন্ত্র এবং বঙ্গো বাজাতে পারে। | "|

বর্তমান সদস্য
-------------

* জোহান হেগ
* জোহান সোডারবার্গ
* ওলাভি মিক্কানেন
* টেড লুন্ডস্ট্রম
* ফ্রেড্রিক এ্যান্ডারসন

বহিঃসংযোগ
---------

* www.komodorock.com
* metal-archives.com
* riaa.com
**আবসা কামাল** একজন পাকিস্তানি নিউজ পাঠক এবং উপস্থাপক।  তিনি জিও নিউজে সান্ধ্যকালীন টক শো *রিপোর্ট কার্ডের* বর্তমান উপস্থাপক।

প্রথম জীবন এবং ক্যারিয়ার
-------------------------

আবসা কামালের জন্ম পাকিস্তানের ইসলামাবাদে একটি হিন্দকোয়ান পরিবারে । তিনি মনোবিজ্ঞানে ডিগ্রি অর্জন করেছেন। 

তিনি একটি স্থানীয় রেডিও স্টেশনে হোস্ট হিসাবে তার ক্যারিয়ার শুরু করেছিলেন এবং ২০১১ থেকে ২০১৩ সালের মধ্যে পাওয়ার এফএম ৯৯ এ কাজ করেছিলেন।  তারপরে, তিনি এটিভি পাকিস্তানে যোগ দিয়েছিলেন এবং পাঁচ মাস কাজ করেছিলেন। পরে, তিনি ক্যাপিটাল টিভিতে যোগ দিয়েছিলেন যেখানে তিনি ২০১৩ এবং ২০১৪ এর মধ্যে কাজ করেছিলেন। তিনি সামা টিভিতে সংক্ষেপেও কাজ করেছিলেন। সামা ত্যাগ করার পরে, ২০১৪ সালের অক্টোবরে তিনি জিও নিউজে যোগ দিয়েছিলেন যেখানে তিনি একজন নিউজ পাঠক এবং উপস্থাপকের কাজ করছেন।

তথ্যসূত্র
---------

1. ↑  "Breakfast at Home 16.11.2018 | Host: Tauseeq Haider Guest: Absa Komal, Achi Khala"। PTV।
2. ↑  "Geo News anchors don APS uniforms to pay tribute to martyrs"। *www.thenews.com.pk*।
3. 1 2  Interview of Absa Komal, *Daily Jang, Sunday Magazine*, 29 May 2016
**আবদুল হক ফরিদী** (২৫ মে ১৯০৩ - ৫ ফেব্রুয়ারি ১৯৯৬) একজন বাংলাদেশী শিক্ষাবিদ ও লেখক। ভাষাক্ষেত্রে তার অবদানের স্বীকৃতিস্বরুপ তিনি বাংলা একাডেমির ফেলোশিপে ভূষিত হন। তার প্রকৃত নাম আ.ফ.ম আবদুল হক ফরিদী। ফরিদী ইসলামিক ফাউন্ডেশন বাংলাদেশের ইসলামী বিশ্বকোষ প্রকল্পের প্রতিষ্ঠাতা ছিলেন এবং বাংলাদেশ স্কাউটের সাথে ঘনিষ্ঠভাবে কাজ করেছেন।

প্রাথমিক ও শিক্ষা জীবন
----------------------

ফরিদী ১৯০৩ সালের ২৫ মে ফরিদপুর জেলার  নড়িয়া উপজেলায় জন্মগ্রহণ করেন। গ্রামের মকতবে প্রাথমিক শিক্ষা অর্জন শেষে ১৯২৩ সালে তিনি রিফর্ম স্কিম (নিউ স্কিম মাদ্রাসা সিস্টেম নামে পরিচিত) থেকে হাই স্কিম এন্ট্রান্স পাস করেন ও ১৯২৫ সালে ইন্টারমিডিয়েট পাস করেন। উভয় পরীক্ষায় ফরিদী বাংলার সর্বোচ্চ স্কোর অর্জন করা অন্যতম শিক্ষার্থী ছিলেন। ঢাকা বিশ্ববিদ্যালয়ের ইসলামী শিক্ষা বিভাগ থেকে ১৯২৮ সালে স্নাতক (সম্মান) ও ১৯২৯ সালে স্নাতকোত্তর ডিগ্রি অর্জন করেন। পরে তৎকালিন সরকারি কর্মস্থলে থাকাবস্থায় অনিয়মিত পরীক্ষার্থী হিসেবে ১৯৩৩ সালে ফার্সি সাহিত্যে দ্বিতীয়বার মাস্টার্স ডিগ্রি অর্জন করেন। পরে তিনি বিলেতের লিডস বিশ্ববিদ্যালয় থেকে ডিপ্লোমা ইন এডুকেশন এবং আমেরিকার ইউনিভার্সিটি অব ইলিনয় অ্যাট আর্বানা-শ্যাম্পেইন থেকে শিক্ষা প্রশাসনে অ্যাডভান্সড সার্টিফিকেট অর্জন করেন।

কর্মজীবন
--------

ফরিদী চট্টগ্রাম কলেজে প্রভাষক হিসেবে কর্মজীবন শুরু করেন। পরে এডুকেশনাল সার্ভিসে উন্নীত হয়ে তিনি বর্ধমান বিভাগের মুসলিম শিক্ষার সহকারী স্কুল পরিদর্শকের দায়িত্ব পালন করেন। তিনি ১৯৪৭ থেকে ১৯৪৯ সাল পর্যন্ত আঞ্জুমান মুফিদুল ইসলামের প্রথম প্রেসিডেন্ট হিসেবে দায়িত্ব পালন করেন। ১৯৬৬ সালে পূর্ব পাকিস্তানের জনশিক্ষা পরিচালক হিসেবে অবসর গ্রহণ করেন। অবসর গ্রহণের পর ফরিদী ঢাকা বিশ্ববিদ্যালয়ের অনারারি ট্রেজারার হিসেবে নিযুক্ত হয়ে ৬ বছর দায়িত্ব পালন করেন।

ইসলামিক ফাউন্ডেশন বাংলাদেশের সাথে ঘনিষ্ঠভাবে কাজ করে ফরিদী বহু বই অনুবাদ করেছিলেন। ১৯৭৬ সালে তিনি মাদ্রাসা শিক্ষার উপর *মাদ্রাসা শিক্ষা: বাংলাদেশ* নামে একটি বই লিখেছিলেন। ১৯৭৭ সালের অক্টোবর মাসে তিনি ইসলামিক ফাউন্ডেশন বাংলাদেশের মহাপরিচালক নিযুক্ত হয়ে ২ বছর কাজ করেন। ইফা থেকে বৃহৎ আকারে ইসলামী বিশ্বকোষ প্রণয়ন পরিকল্পনা তিনিই প্রথম গ্রহণ করেন। যা পরবর্তীকালে বাস্তব রুপ নেয়।  বিশ্বকোষের সম্পাদকীয় বোর্ডের সভাপতি থাকাকালীন, তাঁর জীবদ্দশায় ১৮টি খণ্ডের কাজ সম্পন্ন হয়েছিল।

### গ্রন্থ

মাদ্রাসা শিক্ষা: বাংলাদেশ (১৯৭৬) তাঁর মৌলিক গ্রন্থ। এছাড়া তিনি কিছু মূল্যবান গ্রন্থের অনুবাদ করেন।

মৃত্যু
------

আবদুল হক ফরিদী ৫ ফেব্রুয়ারি ১৯৯৬ সালে ঢাকায় মৃত্যুবরণ করেন। তাঁর পুত্র আতাউল হক ১৮ জানুয়ারী ১৯৯৭ থেকে ১৩ ডিসেম্বর ১৯৯৮ পর্যন্ত বাংলাদেশের মন্ত্রিপরিষদের সাবেক সচিব ছিলেন।

তথ্যসূত্র
---------

1. ↑  "বাংলা একাডেমি সম্মানসূচক ফেলোশিপ"। *বাংলা একাডেমি*। সংগ্রহের তারিখ ১১ ফেব্রুয়ারি ২০২০।
2. 1 2 3 4 5  ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর, সম্পাদকগণ (২০১২)। "ফরিদী, আবদুল হক"। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
3. ↑  "ইসলামিক ফাউন্ডেশন-মহাপরিচালকবৃন্দ"। *ইসলামিক ফাউন্ডেশন বাংলাদেশ*। সংগ্রহের তারিখ ২০২০-০২-১৫।
4. ↑  "জেলার ঐতিহ্য"। *shariatpur.gov.bd*। ৬ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২ আগস্ট ২০২০।
একটি আধুনিক আবায়া।
"আ'বায়া" (আরবি: عباءة) অথবা শুধুমাত্র আ'বা আলখাল্লা হলো একটি সাধারণ ঢোলা বোরকাজাতীয় পোশাক, যা উত্তর আফ্রিকা ও আরব উপদ্বীপেসহ মুসলিম বিশ্বের নারীসমাজের একাংশ পড়ে থাকে। ‌ 
ঐতিহ্যবাহী আবায়াত কালো রঙের হয়ে থাকে এবং একটি বৃহৎ বর্গাকৃতির বুনন বা কাফতান মাথা বা কাঁধ থেকে ঝুলে থাকে। মাথা, হাত ও পা ব্যতীত আবায়া পুরো শরীর ঢেকে রাখে। আবায়া নেকাব সহ পড়া যায়, যেখানে চোখ ছাড়া মুখের অন্য কোন অংশ দেখা যায় না। কিছু নারী হাত ঢাকার জন্য হাতে হাতমোজাও পড়ে থাকে। ‌

ইন্দোনেশীয় ও মালয়েশীয় ঐতিহ্যবাহী পোশাক কেবায়া নামটি আবায়া থেকেই এসেছে।

যৌক্তিকতা
---------

কোরানের একটি আয়াত থেকে অনেক সময় "আবায়া"-এর যৌক্তিকতা টানা হয়, "হে নবী! আপনি আপনার পত্নীগণকে ও কন্যাগণকে এবং মুমিনদের স্ত্রীগণকে বলুন, তারা যেন তাদের চাদরের কিয়দংশ নিজেদের উপর টেনে নেয়। এতে তাদেরকে চেনা সহজ হবে। ফলে তাদেরকে উত্ত্যক্ত করা হবে না। আল্লাহ ক্ষমাশীল পরম দয়ালু।" [ সুরা আহযাব ৩৩:৫৯ ]

বৃহৎ মুসলিম জনগোষ্ঠি আছে এমন দেশেই তাই আবায়া বেশি জনপ্রিয়, হাত এবং মুখমণ্ডল ব্যতীত শরীরে অন্য অংশ যাতে কেউ যাতে না দেখে তাই আবায়া পড়া হয়।

দেশসমূহ
-------

কিছু আরব রাষ্ট্রের বাইরে যেমন সৌদি আরবে আবায়া খুব বেশি মুসলিম নারীরা পড়ে না। বাংলাদেশ, পাকিস্তান, ভারত ও ইন্দোনেশিয়ার মত দেশে এটা দুর্লভ বলা চলে। আবার বিভিন্ন দেশে আবায়া ভিন্ন ভিন্ন পোশাককে বুঝায়। পার্সিয়ান গালফের আরব রাষ্ট্রসমূহে আবায়ার রঙ কালো হয়ে থাকে, অন্যদিকে তুর্কি আবায়া আবার রঙিন হয়।

শৈলী
----

ভিন্ন নাম থাকা সত্ত্বেও সব ধরনের আবায়ার মূল উদ্দেশ্য একই, শরীর ঢাকা। সাম্প্রতিককালের মডেলসমূহে জরজেট, শিফন, ক্রেফের মত পাতলা কাপড় থেকে কাটা কাফতান। সামনে খোলা বা সামনে লাগানো নামেও দুধরনের আবায়া প্রচলিত আছে। অঞ্চলভেদেও আবায়ার শৈলীর পরিবর্তন হয়। কিছু আবায়াতে কালো বুনের উপর সুচিকর্ম থাকে, আবার কিছু উজ্জ্বল রঙের হয় এবং তার উপর বিভিন্ন শিল্পকর্মের দেখা মেলে।

আরও দেখুন
---------

* ইসলাম ও পোশাক
* হিজাব

তথ্যসূত্র
---------

1. ↑  ইয়ারউড, ডোরিন (১৯৭৮)। *The Encyclopedia of World Costume(বিশ্বপরিচ্ছদের বিশ্বকোষ)*। নিউ ইয়র্ক: বোনানজা বই। পৃষ্ঠা ৯। আইএসবিএন 0-517-61943-1।

বহিঃসংযোগ
---------

* কৌর-জোনস, প্রিয়া। "সৌদি আবায়াকে নতুন করে সাজানো। "*বিবিসি*। ১২ মে ২০১১।
* আবায়ার ইতিহাস। "আবায়ার ইতিহাস।"
**আল মাওয়াহিবুল লাদুন্নিয়া** বা **মাওয়াহিবে লাদুন্নিয়া** যার পূর্ণ নাম **আল মাওয়াহিবুল লাদুন্নিয়্যাহ বিল মিনাহিল মুহাম্মাদিয়্যাহ** ( আরবি : المواهب اللدنية بالمنح المحمدية  ; উর্দু : مواہب لدنیۃ / المواہب اللدنیۃ بالمنح المحمدی ; ইংরেজি : Al-Mawahibul ladunniyah bil-manihil Mohammadiyah) একটি বিখ্যাত চরিত গ্রন্থ । যা মুসলমানদের নবি হযরত মুহাম্মাদ (দঃ)-এর পবিত্র জীবন-চরিত সম্পর্কে রচিত ।  প্রসিদ্ধ ইসলামী পণ্ডিত ইমাম কাস্তালানীর (৮৫১ হি : - ৯২৩ হি: / ১৪৪৮ খ্রি - ১৫১৭ খ্রি :) একটি মহৎ রচনা এটি । একটি সুপরিচিত ও জনপ্রিয় গ্রন্থ । কায়রো থেকে এটি দুই খণ্ডে প্রকাশিত হয়েছে । সংক্ষেপে এটি **মাওয়াহিব** নামে পরিচিত । এতে ইসলামের নবী হযরত মুহাম্মাদ (দঃ)-এর জীবন , সুন্দর আচরণ ও তাঁর আমল (ধর্মীয় উপাসনামূলক কাজ) এর বর্ণনা লিপিবদ্ধ রয়েছে । যা মুসলমানদের ইসলামি জিন্দেগী বাস্তবায়নের প্রেরণার উত্সমূল । ইমাম কাস্তালানী গ্রন্থটি আরবিতে রচনা করেছিলেন ।

  

আল্লামা জুরকানী এই মূল্যবান গ্রন্থটির একটি শরাহ (ব্যখ্যাগ্রন্থ) লিখেন । যার নাম *শারহুল মাওয়াহিবিল লাদুন্নিয়া* । এই ব্যখ্যাগ্রন্থটিকে আল্লামা জুরকানী ৮ খণ্ডে সম্পন্ন করেন । এটি মিশর থেকে প্রকাশিত হয়েছে । এর মোট পৃষ্ঠার সংখ্যা তিন হাজারেরও বেশি । বলা যায় হযরত মুহাম্মদ (দ :) সম্পর্কে সকল ধরনের তথ্যের ভান্ডার এটি ।

**আল মাওয়াহিবুল লাদুন্নিয়া**-কে নিয়ে একটি তালখিস (সংক্ষিপ্তসার) বই লিখেছেন বিশিষ্ট মুহাদ্দিস আল্লামা ইউসুফ ইবনে ইসমাইল নাবহানী । যা বৈরুতে প্রকাশিত হয়েছিল, যা মূল বইয়ের প্রায় এক তৃতীয়াংশ।

আরও দেখুন
---------

* সিরাতে ইবনে হিশাম
* সিরাতে ইবনে ইসহাক
* তারিখুল খুলাফা

তথ্যসূত্র
---------

1. ↑  "Ghadir Khumm: Comments by scholars which mention the presence of books dedicated to the event of Ghadir Khumm"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৯।
**আর্লিন্টন** (রাউড ২৪) হল ইংল্যান্ড এবং স্কটল্যান্ড এবং তাদের মার্কিন রূপ থেকে সংগৃহীত ৩০৫টি গীতিকার ৮ নং শিশুতোষ গীতিকা। ফ্রান্সিস জেমস চাইল্ড উনবিংশ শতাব্দীর শেষভাগে এগুলো সংগ্রহ করেছিলেন। সংগ্রহটি ১৮৮২ এবং ১৮৯৮ সালের মধ্যে দ্য ইংলিশ অ্যান্ড স্কটিশ পপুলার ব্যালাডস হিসাবে দশটি খণ্ডে হাউটন মিফলিন দ্বারা প্রকাশিত হয়েছিল এবং পরে পাঁচটি সংস্করণে পুনরায় প্রকাশ করা হয়েছিল।

একটি বৈকল্পিক বৈশিষ্ট্য রবিন হুড, কিন্তু এই বৈকল্পিক লোক নায়ককে একটি গীতিনাট্য কাঠামোতে বাধ্য করে যেখানে তিনি স্বাভাবিকভাবে ফিট করেন না।

সারমর্ম
-------

আরলিন্টন তার মেয়েকে পাপ থেকে বিরত রাখার জন্য তার ধনুকটিতে বন্দী করে। সে তার বোনকে তার সাথে জঙ্গলে যেতে রাজি করায় এবং তার প্রেমিক উইলির সাথে তাকে পালিয়ে যায়। তারা নাইট বা বহিরাগতদের দ্বারা আক্রমণ করা হয়, কিন্তু সে তাদের সবাইকে মারামারি করে এবং হত্যা করে এবং তারা পালিয়ে যায়।

রবিন হুড ভেরিয়েন্টে, রবিন একজন মহিলাকে জঙ্গলে হাঁটতে দেখে এবং তাকে তার সাথে পালিয়ে যেতে রাজি করায়; অন্যান্য রূপের বিপরীতে, তারা ইতিমধ্যে প্রেমিক নয় এবং তাকে তার বাবার কাছ থেকে পালানোর দরকার নেই। তার ভাইরা আক্রমণ করে, কিন্তু রবিন কনিষ্ঠ ছাড়া তাদের সবাইকে হত্যা করে।

ভাষ্য
-----

এই গীতিনাট্যটির চাইল্ড ব্যালাড ৭, আর্ল ব্র্যান্ডের সাথে অনেক মিল রয়েছে, যেখানে প্রেমিকদের পালানো তাদের মৃত্যুতে শেষ হয়, এবং লড়াইয়ের দৃশ্যগুলি প্রায়শই বিভিন্ন রূপ জুড়ে বিশদ বিবরণ থাকে। ফ্রান্সিস জেমস চাইল্ড শুধুমাত্র অনিচ্ছায় তাদের আলাদা করেছিল, কিন্তু উপসংহারে পৌঁছেছিল যে প্রেমিকের আততায়ীরা আর্ল ব্র্যান্ডে তার আত্মীয় এবং আর্লিন্টনে অপরিচিত, তারা আলাদা ধরনের ছিল।

আরও দেখুন
---------

* শিশুতোষ গীতিকার তালিকা

তথ্যসূত্র
---------

1. 491238623 *The English and Scottish popular ballads / Part I-X*.WorldCatOCLC. 10 vol. ; in 4°
2. **^** Francis James Child, *The English and Scottish Popular Ballads*, v 1, p 178, Dover Publications, New York 1965
3. **^** Francis James Child, *The English and Scottish Popular Ballads*, v 1, p 88, Dover Publications, New York 1965
4. **^** Francis James Child, *The English and Scottish Popular Ballads*, v 1, p 106, Dover Publications, New York 196
**আবদেল লতিফ মোবারক** (আরবি: عبد اللطيف مبارك) একজন মিশরীয় কবি (জন্ম ১৯৬৪)। তিনি মিশরীয় লেখক ইউনিয়নের সদস্য এবং ইন্টারনেটে আরব লেখকদের সদস্য। তিনি সুয়েজে জন্মগ্রহণ করেন এবং শাস্ত্রীয় আরবি এবং মিশরীয় দেশভাষা ব্যবহার করে কবিতা লেখেন। তিনি আইন শামস বিশ্ববিদ্যালয় থেকে আইন বিষয়ে স্নাতক ডিগ্রি লাভ করেন। তিনি ১৯৮০ এর দশকের অন্যতম গুরুত্বপূর্ণ কবি ছিলেন এবং তার কবিতা মিশর এবং আরব বিশ্বের বেশ কয়েকটি সাহিত্য পত্রিকায় প্রকাশিত হয়েছিল, যার মধ্যে রয়েছে আরব পত্রিকা, কুয়েত পত্রিকা, সংবাদ সাহিত্য, প্রজাতন্ত্র পত্রিকা, আল-আহরাম, নতুন প্রকাশনা সংস্কৃতি (পত্রিকা)। ২০১৪ সালে তিনি আরব মিডিয়া ইউনিয়ন থেকে এক্সিলেন্স অ্যান্ড ক্রিয়েটিভিটি শিল্ড লাভ করেছেন এবং ইস্ট একাডেমি থেকে ২০২১ সালে শিল্ড অব এক্সিলেন্স জিতেছেন।

প্রকাশিত রচনা
-------------

* ১৯৯৪: أحاسيس وأصداء | Feelings and echoes, Egypt.
* ১৯৯৬: العزف على هدير المدافع | Playing the roar of cannons, Egypt.
* ১৯৯৭: همسات البحر| Sea whispers, Egypt.
* ২০০১: قراءة ثانية للجسد| A second reading of the body, Egypt.
* ২০০৭: | نوبة عطش A bout of thirst
* ২০১৬: بتجرب تانى تموت| Experienced death again
* ২০১৮: قبس من جمر| Some of embers

বহিঃসংযোগ
---------

* darelhilal
* albawabhnews
* youm7
* innfrad

তথ্যসূত্র
---------

1. ↑  "Archived copy"। ২০০৯-০৫-২৬ তারিখে মূল থেকে আর্কাইভ করা। সংগ্রহের তারিখ ২০১৫-০৮-৩১।
***আল-ইত্তেহাদ*** (আরবি: الاتحاد "দ্য ইউনিয়ন") *আল-ইত্তেহাদ আল-লুবনানী* (লেবানীয় ইউনিয়ন) নামে পরিচিত, লেবাননের একটি সংবাদপত্র ছিল, যা ২০১৩ সালে প্রতিষ্ঠিত হয়েছিল। এটি আরবিতে মুদ্রিত হয় এবং অনলাইন ওয়েবসাইটে প্রকাশিত হতো।  যার প্রকৃত মুদ্রণের বিষয়গুলির একটি পিডিএফ ইস্যুও ছিল। *আল-ইত্তেহাদের* মূল লাইসেন্সটি প্রায় একশ বছর আগে সাংবাদিক জিদান জেইদানকে দেওয়া হয়েছিল, তবে পত্রিকাটি দীর্ঘদিন প্রকাশিত হয়নি। সংবাদপত্রের বর্তমান লাইসেন্সের মালিক ছিলেন মোস্তফা নাসের, তিনি ছিলেন দৈনিকটির প্রধান-সম্পাদক। 

সংবাদপত্রটি ২৩ অক্টোবর ২০১৭-এ চালু হয়েছিল। *আল-ইত্তেহাদ* ২৯ ডিসেম্বর ২০১৭-এ প্রকাশনা বন্ধ করেছিল। পত্রিকার প্রথম পাতায় এটি বন্ধ হওয়ার পিছনের আর্থিক এবং রাজনৈতিক কারণগুলি উল্লেখ করা হয়েছিল।  স্বল্পায়ুর *আল ইত্তেহাদ* বন্ধ হওয়ার আগে কেবল ৫৪টি সংখ্যা প্রকাশ করেছিল।

আরও দেখুন
---------

* লেবাননের সংবাদপত্রের তালিকা

তথ্যসূত্র
---------

1. ↑  IMLebanon: صحيفة "الإتحاد" إلى الحياة مجددا… وموظفو "السفير" يجدون البديل
2. ↑  "*An-Nahar*: جريدة "الاتحاد" في عددها الأول اليوم"। ৩০ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০২১।
3. ↑  "الصحافة الورقية تودّع *الاتحاد*"। *An-Nahar*। ২৭ ডিসেম্বর ২০১৭। ১০ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০২০।
4. ↑  *Al Arabi al Jadeed*: إقفال "الاتحاد اللبناني": نهاية سريعة لصحيفة اختنقت بمشاكلها الداخلية
**আবু আফাক** (আরবি: أبو عفك, মৃত্যু ৬২৪) হিজাজ অঞ্চলে (বর্তমানে সৌদি আরব) বসবাসকারী ইহুদি কবি ছিলেন। আবু আফাক ইসলাম গ্রহণ করেন নি এবং মুহাম্মদের বিরুদ্ধে সোচ্চার ছিলেন। 

তিনি মুহাম্মদের এক গুরুত্বপূর্ণ রাজনৈতিক শত্রুতে পরিণত হন।
একজন প্রবীণ ব্যক্তি হিসাবে আবু আফাক আরওয়া মুহাম্মদ এবং তাঁর অনুসারীদের বিরুদ্ধে একটি রাজনৈতিক অভিযোগযুক্ত কবিতা লিখেছিলেন যা সীরাতে সংরক্ষিত রয়েছে। মুহাম্মদ তখন আবু আফাকের মৃত্যুর ডাক দেয় এবং সেলিম ইবনে উমাইর তাকে হত্যা করে বলে অভিযোগ করা হয়। বিষয়টি নবী মুহাম্মদের প্রাচীনতম জীবনী "সীরাত রসুল আল্লাহ" (ঈশ্বরদূতের জীবন) -তে ইবনে ইসহাক লিখেছিলেন।

উৎস
---

### ইবনে ইসহাকের বিবরণ

আলফ্রেড গিলাইম অনূদিত ইবনে ইসহাকের ভবিষ্যদ্বাণীমূলক জীবনী, "আবু আফাককে হত্যা করার জন্য সেলিম বি. উমরের অভিযান" ("*Salim b. Umayr's expedition to kill Abu Afak*") অধ্যায়ের অনুবাদ থেকে একটি উদ্ধৃতি নিচে উল্লেখ করা হল-

>  আবু আফাক বনু উবায়দার বানু আমর বিন আউফ গোত্রের একজন ছিলেন। নবী মুহাম্মদ 
> 
> 
> কর্তৃক আল-হারিস বিন সুয়েদ বিন সামিতকে হত্যা করার সময় তিনি তার অসন্তুষ্টি প্রকাশ করেছিলেন এবং বলেছিলেন:
> 
> 
> আমি অনেক দিন বেঁচে আছি কিন্তু কখনও দেখিনি
> একটি সমাবেশ বা একদল মানুষ
> তাদের প্রতিশ্রুতিতে অটল অবিচল
> এবং তাদের সহযোগীদের ডাকা হলে
> তারা যখন একত্রিত হয়েছিল কায়েলার পুত্রদের চেয়ে,
> যে পুরুষরা পর্বতমালা উপড়ে ফেলেছে এবং কখনও নত হয়নি,
> তাদের কাছে আগত এক রাইডার তাদের দুই ভাগে ভাগ করে (বলে)
> "অনুমোদিত", "নিষিদ্ধ", সমস্ত ধরনের জিনিস।
> আপনি কি গৌরব বা রাজত্বের উপর বিশ্বাস স্থাপন করেছেন
> 
>

তথ্যসূত্র
---------

1. ↑  Esat  Ayyıldız, "Medineli Yahudi Şair Ebû ‘Afek ve Tahrîd (Kışkırtma) Şiiri". Trakya Üniversitesi Edebiyat Fakültesi Dergisi 11 / 21 (2021), 141-152. https://doi.org/10.33207/trkede.649614
2. ↑  Tubba was a ruler from Yemen who invaded the Hijaz and was resisted by the Qaylites
আলী বে এবং আবু ধাবের সময়ে (১৭৭০ –৭৫) মিশর ও সিরিয়ায় মামলুক প্রচারণা
**মুহাম্মদ বে আবু আল-ধহাব** (১৭৩৫ – ১৭৭৫), এছাড়াও শুধু **আবু ধহাব** নামক (অর্থ "সোনার বাবা", একটি নাম দৃশ্যত তার উদারতা এবং সম্পদ কারণে তাকে দেওয়া), তিনি ছিলেন মামলুক আমির এবং উসমানয়ি মিশর এর শাসক।

সার্কাসিয়ার উত্তর ককেশাস অঞ্চলে জন্মগ্রহণ  বা আবখাজিয়ায়  তাকে অপহরণ করা হয়েছিল এবং মিশরের মামলুক আমির আলী বে আল-কবিরের কাছে বিক্রি করা হয়েছিল। তিনি আলী বে-র সবচেয়ে কাছের এবং প্রিয় সহকর্মী হয়েছিলেন, তাঁর সবচেয়ে বিশ্বস্ত জেনারেল এবং এমনকি তার শ্যালক (অন্যান্য উৎস অনুসারে: জামাই বা দত্তক পুত্র)।

রুশো-তুর্কি যুদ্ধের সময় আলী বে মিশরের অটোমান সাম্রাজ্য থেকে স্বাধীনতার ঘোষণা দিয়েছিলেন এবং অভিযোগ করেছিলেন যে ২৫০ বছর আগে উসমানীয় তুর্কিরা কর্তৃক জয়লাভ করা সাবেক মামলুক সুলতানিকে পুনরুদ্ধার করার চেষ্টা করা হয়েছিল। আলি বেয়ের পক্ষে আবু ধাহাব উচ্চ মিশরে (১৭৬৯) বিদ্রোহকে দমন করেছিলেন, হেজাজকে (১৭৭০) দখল করেছিলেন এবং ফিলিস্তিনের আমির জহির আল-উমরের সাথে জোট করেছিলেন - অটোমান সিরিয়ার বিশাল অংশ (১৭৭১) জয় করেছিলেন। দামেস্ককে (১৭৭২) এর উসমানীয় গভর্নর উসমান পাশা আল-কুর্জির কাছ থেকে নিয়ে যাওয়ার পরে, আবু ধহাব পক্ষ পরিবর্তন করেছিলেন, সমস্ত দখলকৃত অঞ্চল অটোমানদের হাতে তুলে দিয়ে কায়রোর বিরুদ্ধে যাত্রা করলেন। আলী বে একরে জহির আল-উমরের কাছে পালিয়ে গিয়েছিলেন, এবং আবু ধাহাব নতুন শায়েখ আল-বালাদ (সিভিল গভর্নর) এবং মিশরের প্রকৃত শাসক হয়েছিলেন।

আলী বে যখন ফিরে এসে নিজের অবস্থান পুনরুদ্ধার করার চেষ্টা করলেন, তখন তিনি কায়রো (১৭৭৩) এর নিকটে আবু ধাহাবের বাহিনীর হাতে পরাজিত হয়ে নিহত হন। অটোমানের নির্দেশের ভিত্তিতে আবু ধহাব তখন আমির জহিরকেও পরাস্ত করতে প্যালেস্তাইন আক্রমণ করেছিলেন। গাজা জয় করার পরে, জাফা (যেখানে তিনি পুরো পুরুষ জনগোষ্ঠীকে হত্যা করেছিলেন) [] এবং একর, হঠাৎই প্লেগের কারণে তিনি মারা গেলেন। তার কমরেড মুরাদ বে এবং ইব্রাহিম বে, তার মামলুক গোষ্ঠীর (আবু-ধাহাব দল বা *মুহাম্মাদিয়া* ) নেতারা তাকে ক্ষমতায় অধিষ্ঠিত করেছিলেন।

তথ্যসূত্র
---------

1. ↑  Lusignan, page 80
2. ↑  Andrew Kippis: *The New Annual Register or General Repository of History, Politics and Literature*, volume 7, page 37. London 1787
3. ↑  Encyclopaedia of Islam: *Abū l-Dhahab, Muḥammad Bey  আর্কাইভইজে আর্কাইভকৃত ২৬ আগস্ট ২০১৪ তারিখে*

সাহিত্য
-------

* আবেদরারমন আল-আলবার্তি, আর্নল্ড হটিঙ্গার (অনুবাদক): *অ্যাজিপ্টেনে বোনাপার্ট - আউস ডেন ক্রোনিকেন ভন -আবারদারামমন আল-আব্বার্ট*, পৃষ্ঠা 46–58 এবং 332f। পাইপার, মিউনিখ 1989
* রবিন লিওনার্ড বিডওয়েল : *আধুনিক আরব ইতিহাসের অভিধান*, পৃষ্ঠা 24f। লন্ডন / নিউ ইয়র্ক 1998
* আর্থার গোল্ডশ্মিট জুনিয়র: *মিশরের Dictionary* তিহাসিক *অভিধান*, পৃষ্ঠা 29f। ল্যানহাম 2013

পাদটীকা
-------

* ডেভিড ক্রেসেলিয়াস, 'দ্য ওয়াকফ অফ মুহাম্মদ বে আবু আল-ধাবাব', *মিশরের আমেরিকান রিসার্চ সেন্টারের জার্নাল*, খণ্ড। 25 (1978), পিপি।   83-105; ভোল। 26 (1979), পিপি।   125-46।
* ডেভিড ক্রেসেলিয়াস, *দ্য রুটস অফ মডার্ন মিশর: স্টাডি অফ রিফাইমস অফ আলি বে-আল-কাবীর এবং মুহাম্মদ বে আবু আল-ধাবাব, ১––০-১7575।।* মধ্য প্রাচ্যের ইতিহাসে অধ্যয়ন, 6। শিকাগো: বিবলিওথেক ইসলামিক, 1981।
* সৌভুর লুসিগানন: *অটোমান পোর্তের বিরুদ্ধে আলি বেয়ের বিপ্লবের ইতিহাস* । লন্ডন 1783
**আর্নেস্ট হার্ভে ব্রমলি** (ইংরেজি: Ernest Bromley; জন্ম: ২ সেপ্টেম্বর, ১৯১২ - মৃত্যু: ১ ফেব্রুয়ারি, ১৯৬৭) পশ্চিম অস্ট্রেলিয়ার ফ্রিম্যান্টল এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩৩ থেকে ১৯৩৪ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে ওয়েস্টার্ন অস্ট্রেলিয়া ও ভিক্টোরিয়া দলের প্রতিনিধিত্ব করেন। ইউরোপিয়ান্সের পক্ষেও খেলেছেন তিনি। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন ‘স্লগার’ ডাকনামে পরিচিত **আর্নেস্ট ব্রমলি**।

প্রথম-শ্রেণীর ক্রিকেট
---------------------

১৯২৯-৩০ মৌসুম থেকে ১৯৩৮-৩৯ মৌসুম পর্যন্ত আর্নেস্ট ব্রমলি’র প্রথম-শ্রেণীর খেলোয়াড়ী জীবন চলমান ছিল। পার্থের ক্রিস্টিয়ান ব্রাদার্স কলেজে পড়াশোনা করেছেন। বর্তমানে কলেজটি অ্যাকুইনাস কলেজ নামে পরিচিত। কলেজ থেকে চলে আসার পর ১৯২৮ সালে ওয়েস্টার্ন অস্ট্রেলিয়ার পক্ষে প্রথম-শ্রেণীর ক্রিকেট খেলতে থাকেন। ১৯৩৩ সালে প্রথম পশ্চিম অস্ট্রেলীয় হিসেবে অস্ট্রেলিয়ার পক্ষে খেলার সুযোগ লাভ করেন।

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন আর্নেস্ট ব্রমলি। ১০ ফেব্রুয়ারি, ১৯৩৩ তারিখে ব্রিসবেনের গাব্বায় সফরকারী ইংল্যান্ডের বিপক্ষে টেস্ট ক্রিকেটে প্রথম খেলেন। অস্ট্রেলিয়ার পক্ষে লেন ডার্লিং, আর্নেস্ট ব্রমলি, হ্যামি লাভ এবং ইংল্যান্ডের পক্ষে টমাস মিচেলের একযোগে টেস্ট অভিষেক ঘটে। ঐ খেলায় তার দল ৬ উইকেটে পরাজিত হয়েছিল। এরপর, ২২ জুন, ১৯৩৪ তারিখে লর্ডসে একই দলের বিপক্ষে সর্বশেষ টেস্টে অংশ নেন তিনি।

ব্যক্তিগত জীবন
--------------

লম্বাটে লিকলিকে গড়নের বামহাতি ব্যাটসম্যান ছিলেন আর্নেস্ট ব্রমলি। নিক্ষেপের কারণে স্মরণীয় হয়ে থাকবেন। ১৯৩৩ সালে এমসিজিতে নিক্ষেপ প্রতিযোগিতায় অংশ নিয়েছিলেন। ১ ফেব্রুয়ারি, ১৯৬৭ তারিখে ৫৪ বছর বয়সে ভিক্টোরিয়ার ক্লেটন এলাকায় আর্নেস্ট ব্রমলি’র দেহাবসান ঘটে।

তথ্যসূত্র
---------

1. ↑  "Australia – Test Batting Averages"। ESPNCricinfo। সংগ্রহের তারিখ ২০ আগস্ট ২০১৯।
2. ↑  Massam, Katharine (1998). *On High Ground: Images of One Hundred Years at Aquinas College, Western Australia*. University of Western Australia Press. p. 104. আইএসবিএন ১-৮৭৬২৬৮-০৫-০

আরও দেখুন
---------

* হ্যামি লাভ
* কুইন্সল্যান্ড ক্রিকেট দল
* অস্ট্রেলীয় টেস্ট ক্রিকেটারদের তালিকা
* ১৯৩২-৩৩ ইংল্যান্ড ক্রিকেট দলের অস্ট্রেলিয়া সফর

বহিঃসংযোগ
---------


উইকিমিডিয়া কমন্সে **আর্নেস্ট ব্রমলি** সংক্রান্ত মিডিয়া রয়েছে।

* ইএসপিএনক্রিকইনফোতে আর্নেস্ট ব্রমলি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আর্নেস্ট ব্রমলি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**আল রাইদ সৌদি ফুটবল ক্লাব** (আরবি: نادي الرائد, ইংরেজি: Al Raed FC; সাধারণত **আল রাইদ এফসি** এবং সংক্ষেপে **আল রাইদ** নামে পরিচিত) হচ্ছে বুরাইদাহ ভিত্তিক একটি সৌদি পেশাদার ফুটবল ক্লাব। এই ক্লাবটি বর্তমানে সৌদি আরবের শীর্ষ স্তরের ফুটবল লিগ সৌদি পেশাদার লিগে প্রতিযোগিতা করে। ১৯৫৪ সালে ক্লাবটি প্রতিষ্ঠিত হয়েছে। ২৫,০০০ ধারণক্ষমতাবিশিষ্ট কিং আব্দুল্লাহ স্পোর্টস সিটি স্টেডিয়ামে *রাইদ আল তাহাদি* নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ক্রোয়েশীয় সাবেক ফুটবল খেলোয়াড় ইগর জোভিচেভিচ এবং সভাপতির দায়িত্ব পালন করছেন ফাহাদ আল মুতাওয়াআ। বর্তমানে সৌদি মধ্যমাঠের খেলোয়াড় সুলতান আল ফারহান এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আল রাইদ এপর্যন্ত ২টি শিরোপা জয়লাভ করেছে। সুলতান আল ফারহান, আব্দুল্লাহ আল ফাহাদ, ইসমাইল বাঙ্গুরা, ইভেস-দিবা ইলুঙ্গা এবং মুসা আল শামরির মতো খেলোয়াড়গণ আল রাইদের জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **আল রাইদ ফুটবল ক্লাব** সংক্রান্ত মিডিয়া রয়েছে।
হালাকু খান মৃত্যুর পর তাঁহার জ্যেষ্ঠ পুত্র **আবাকা খান** ১২৬৫ খ্রিস্টাব্দে পারস্যের ইলখানি সিংহাসনে আরোহণ করেন। তিনি পিতার সুযোগ্য পুত্র ছিলেন। ঐতিহাসিকগণ তাঁহাকে সাহসী ও বিচক্ষণ নরপতি বলিয়া বর্ণনা করিয়াছেন। সিংহাসনে উপবেশন করিবার পর আবাকা খান অভ্যন্তরীণ শান্তি ও শৃঙ্ক্ষলা প্রতিষ্ঠায় আত্মনিয়োগ করেন। তিনি সাম্রাজ্যের রাজধানী মারাঘা হইতে তাবরিজে স্থানান্তরিত করেন। আবাকা খান কে নানা প্রকার বহিঃশত্রুর মোকাবেলা করতে হয়। তাঁহার রাজত্বকালে কিপচাক সাম্রাজ্যের মোঙ্গলরা তাঁহার রাজ্য আক্রমণ করিলে তিনি উপর্যপুরি দুইবার তাহাদিগকে পরাজিত করেন। হালাকু খানের সময় গুপ্তঘাতক সম্প্রদায়কে চরম আঘাত হানা হইলেও তাহাদের শক্তি সম্পূর্ণরুপে বিলুপ্ত হয় নাই। ১২৭১ খ্রিস্টাব্দে এই গুপ্তঘাতক সম্প্রদায়ের সর্বশেষ ঘাঁটি গিরদ-কুহ আবাকা খানের নিকট আত্মসমর্পণ করেন। দীর্ঘ আঠারো বৎসর অবরোধের পর মোঙ্গল বাহিনীর হস্তে এই ঘাঁটির পতন হয়। যার ফলে এই সম্প্রদায় চিরতরে নিশ্চিহ্ন হইয়া যায়।

আবাকা খান গ্রিসসহ পূর্ব-ইউরোপীয় শক্তিগুলোর সহিত বৈদেশিক সম্পর্ক স্থাপন করেন। কিন্ত মিশর ও সিরিয়া অভিযানে তিনি চরম ব্যর্থতার পরিচয় দেন। মিশরের মামলুক সুলতান বাইবার্স আবাকা খানের অন্যতম প্রতিদ্বন্দ্বী ছিলেন। সীমান্ত লইয়া বিরোধ দেখা দিলে ১২৭৭ খ্রিস্টাব্দে মোঙ্গলদের সহিত মামলুক বাহিনীর এক প্রচন্ড সংঘর্স হয়। এই সংঘর্সে আবাকা খান পরাজিত হন এবং এই পরাজয়ের প্রতিশোধ গ্রহণের জন্য তিনি পরবর্তী বৎসর আবার সিরিয়া আক্রমণ করেন। কিন্তু এইবারও তিনি শোচনীয়ভাবে ব্যর্থ হন। সম্ভবত বারবার পরাজয়ের গ্লানি সহ্য করিতে না পারিয়া আবাকা খান ভগ্নোৎসাহ হইয়া পড়েন এবং ১২৮২ খ্রিস্টাব্দে মৃত্যুমুখে পতিত হন।

তথ্যসূত্র
---------
**ডাঃ আবু আহমদ ফজলুল করিম** (১৯২৮–২৯ এপ্রিল ১৯৮৭) বাংলাদেশের কিশোরগঞ্জ জেলার রাজনীতিবিদ ও চিকিৎসক যিনি তৎকালীন ময়মনসিংহ-২০ আসনের সংসদ সদস্য ও প্রতিমন্ত্রী ছিলেন।

প্রাথমিক জীবন
-------------

আবু আহমদ ফজলুল করিম ১৯২৮ সালে কিশোরগঞ্জের চৌদ্দশত ইউনিয়নের নয়াপাড়া গ্রামে জন্মগ্রহণ করেন। তার পিতা ইব্রাহীম ভূঞা ও মাতা রওশন আরা বিনু।

তিনি প্রাথমিক শিক্ষা গ্রহণ শেষে কোদালিয়া এস আই হাই স্কুল থেকে ১৯৪৫ সালে মেট্রিক, ১৯৪৭ সালে ঢাকা ইন্টারমিডিয়েট কলেজ থেকে আইএসসি এবং ১৯৫৩ সালে ঢাকা মেডিকেল কলেজ থেকে এমবিবিএস পাস করেন।

রাজনৈতিক জীবন
-------------

আবু আহমদ ফজলুল করিম চিকিৎসক ছিলেন। তিনি ছাত্রজীবনেই রাজনীতির সাথে জড়িত হয়ে নিখিল বঙ্গ মুসলিম ছাত্রলীগ ও ছাত্র ফেডারেশনের সদস্য ছিলেন। ৬ দফা আন্দোলন, ভাষা আন্দোলন, ১৯৫৪ সালের যুক্তফ্রন্ট নির্বাচন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে তিনি সক্রিয় ভূমিকা রাখেন। ভাষা আন্দোলনে অংশগ্রহণের অভিযোগে তিনি কারাবরণ করেছেন।

১৯৭৫ সালে তিনি ন্যাশনাল আওয়ামী পার্টিতে (ভাসানী) যোগদান করে ১৯৭৬ সালে কিশোরগঞ্জ জেলার সভাপতি ও কেন্দ্রীয় কমিটির নির্বাহী সদস্য হিসেবে দায়িত্ব পালন করেন। ১৯৭৮ সালে বাংলাদেশ জাতীয়তাবাদী দল গঠিত হলে তিনি কিশোরগঞ্জ জেলা শাখা জাতীয়তাবাদী দলের প্রতিষ্ঠাতা আহ্বায়ক নির্বাচিত হন।

তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-২০ আসন থেকে সংসদ সদস্য নির্বাচিত হন। জিয়াউর রহমানের মন্ত্রিসভায় তিনি স্বাস্থ্য ও জন্মনিয়ন্ত্রণ মন্ত্রণালয়ের প্রতিমন্ত্রী হিসেবে দায়িত্ব পালন করেন। ১৯৮০ সালে গণপূর্ত মন্ত্রণালয়ের প্রতিমন্ত্রীর দায়িত্ব দেয়া হয় ও ১৯৮২ সালে আবার তাকে স্বাস্থ্য ও জন্মনিয়ন্ত্রণ মন্ত্রণালয় দেয়া হয়। আবদুস সাত্তারের মন্ত্রিসভায় তিনি ২৪ নভেম্বর ১৯৮১ সাল থেকে ১২ ফেব্রুয়ারি ১৯৮২ সাল পর্যন্ত বেতার, ক্রীড়া ও সংস্কৃতি প্রতিমন্ত্রী হিসেবে দায়িত্ব পালন করেন।

মৃত্যু
------

আবু আহমদ ফজলুল করিম ২৯ এপ্রিল ১৯৮৭ সালে মৃত্যুবরণ করেন।

তথ্যসূত্র
---------

1. 1 2  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. 1 2 3  মাহফুজ উল্লাহ। *প্রেসিডেন্ট জিয়া: রাজনৈতিক জীবনী*।
3. ↑  "প্রেসিডেন্ট জিয়াউর রহমানের দ্বিতীয় মন্ত্রিসভা"। *দৈনিক বাংলা*। ১৬ এপ্রিল ১৯৭৯।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. ↑  খালেদা হাবিব। *বাংলাদেশঃ নির্বাচন, জাতীয় সংসদ ও মন্ত্রিসভা ১৯৭০-৯১*।
যু ক্বারাদের অভিযান নিবন্ধের সাথে বিভ্রান্ত হবেন না।

**আল-গাবাহ আক্রমণ** বা **আল-গাবাহ অভিযান** ছিল ইসলামি নবি মুহাম্মাদের একটি সামরিক অভিযান যা ইসলামি বর্ষপঞ্জি (হিজরী সন) অনুযায়ী ৬ষ্ঠ হিজরীতে (৬২৭ খ্রিস্টাব্দে) সংঘটিত হয়েছিল। এই অভিযানে মুহাম্মাদ কর্তৃক প্রদত্ত কোন আদেশ ছিলনা, বরং উয়ানাহ বিন হিসন আল-ফাজারিকে মুহাম্মাদের ২০টি উট হরণ করতে দেখে আমর ইবনুল আকওয়া তার ওপর আক্রমণ করেন। আক্রমণকালে একজন উটের রাখাল নিহত হয় এবং তার স্ত্রীকে বন্দী করা হয়।

পটভূমি
------

বনু লাহিয়ান অভিযান শেষে মুহাম্মাদ যখন মদিনায় ফিরে আসেন, তখন উয়ানাহ বিন হিসন আল-ফাজারি এবং বনু গাতফান গোত্রের অশ্বারোহীরা মুহাম্মাদের দুগ্ধজাত উটের উপর আক্রমণাত্মক অভিযান চালায়। তারা বনু গিফার গোত্রের এক ব্যক্তিকে হত্যা করে এবং তার স্ত্রীকে অপহরণ করে।

আমর ইবনে আল-আকওয়া ঘটনাটি লক্ষ্য করে তাদের অনুসরণ করলেন এবং তাদের দিকে তীর নিক্ষেপ করলেন এবং পশ্চাদ্ধাবন করার সময় মুসলমানদেরকে সাহায্যের জন্য ডাকলেন। অতপর মুহাম্মাদ মদিনার জনগণকে সতর্ক করেন এবং মুসলিম অশ্বারোহী বাহিনীকে শক্তিবৃদ্ধিমূলক সাহায্যের জন্য প্রেরণ করেন এবং যু ক্বারাদের অভিযান পরিচালিত হয়।

প্রধান সূত্র
------------

ইবনে সা'দের রচিত গ্রন্থ *আত-তাবাকাতুল কবীর*-এর ২য় খণ্ডে এই ঘটনার উল্লেখ আছে।

মুসলিম পণ্ডিত তাবারি ইসলামের ইতিহাস গ্রন্থের ৮ম খণ্ডে এই ঘটনা নিম্নলিখিতরূপে উল্লেখ করেছেন:

> অতঃপর আল্লাহর রাসূল মদিনায় ফিরে আসেন এবং কিছুদিন সেখানে অবস্থান করেন। অতঃপর উয়ায়না বিন হিসন বিন হুযায়ফাহ বিন বদর আল-ফাজারি গাতফানের অশ্বারোহীদের সাথে আল-গাবায় আল্লাহর রসূলের দুগ্ধজাত উট আক্রমণ করে। বনু গিফারের এক ব্যক্তি ও তার স্ত্রী উটগুলো দেখাশোনা করতেন। তারা লোকটিকে হত্যা করে এবং উটসহ মহিলাটিকে নিয়ে যায়।
> 
> — তাবারি, ৮ম খণ্ড, ইসলামের ইতিহাস, পৃষ্ঠা ৪৩

আরও দেখুন
---------

* মুহাম্মাদের নেতৃত্বে যুদ্ধের তালিকা

তথ্যসূত্র
---------

1. 1 2  ?abar? (১৯৯৭-০১-০৯)। *The History of Al-Tabari Vol. 8: The Victory of Islam: Muhammad at Medina A.D. 626-630/A.H. 5-8* (ইংরেজি ভাষায়)। SUNY Press। আইএসবিএন 978-0-7914-3150-4।
2. 1 2 3 4  Saʻd, Muḥammad Ibn (১৯৭২)। *Kitab Al-tabaqat Al-kabir* (ইংরেজি ভাষায়)। Pakistan Historical Society।
3. ↑  Haykal, Muḥammad Ḥusayn (1994-05)। *The Life of Muhammad* (ইংরেজি ভাষায়)। The Other Press। আইএসবিএন 978-983-9154-17-7।  এখানে তারিখের মান পরীক্ষা করুন: `|তারিখ=` (সাহায্য)
4. ↑  মুফতি, ম. মুকাররাম আহমেদ (ডিসেম্বর ২০০৭), *এনসাইক্লোপেডিয়া অব ইসলাম*, আনমোল পাব্লিকেশন প্রাইভেট লিমিটেড, পৃষ্ঠা ২২৮, আইএসবিএন 978-81-261-2339-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আবু উসাইদ মালিক বিন রাবিয়াহ সাঈদী আনসারী** (রাযিয়াল্লাহু আনহু) (আরবি: أبو أسيد مالك بن ربيعة الساعدي الأنصاري**;** মৃত্যু: ৪০ হিজরি) একজন আনসার সাহাবী । তিনি খাযরাজ গোত্রের বনু সায়িদাহর লোক। একজন হাদিস বর্ণনাকারী। তিনি নবী মুহাম্মাদের সাথে সমস্ত যুদ্ধে অংশগ্রহণ করেছিলেন এবং মক্কা বিজয়ের দিন তাঁর সাথে বনু সায়িদাহর পতাকা ছিল। কেউ তাকে **হিলাল বিন রাবিয়াহ** (আরবি: هلال بن ربيعة) বলে ডাকেন এবং বেশিরভাগ বলেন **মালিক বিন রাবিয়াহ বিন বাদান** (আরবি: مالك بن ربيعة بن البَدَن, প্রতিবর্ণীকৃত: *মালিক বিন রাবিয়াতুবনিল বাদান*)।

জীবনী
-----

আবু উসাইদ নবী মুহাম্মাদের সাথে সমস্ত যুদ্ধে অংশগ্রহণ করেছিলেন এবং বিজয়ের দিনে তার সাথে বনু সায়িদাহর পতাকা ছিল। জীবনের শেষ দিকে আবু উসাইদের দৃষ্টি চলে যায় এবং তিনি ৪০ হিজরিতে ইন্তেকাল করেন। কেউ কেউ বলেন, তিনি ৬০ হিজরিতে মদিনায় ইন্তেকাল করেন,  এবং তাঁর বয়স হয়েছিল ৭৮ বছর। বলা হয় যে তিনিই ছিলেন বদরি সাহাবিদের মধ্যে শেষ মৃত্যুবরণকারী। তিনি খাটো ছিলেন, তার দাড়ি ও চুল সাদা ছিল এবং মাথায় অনেক চুল ছিল। তিনি পুত্রদের মধ্যে রেখে গেছেন উসাইদুল আকবার এবং মুনযির, যাদের মা ছিলেন সালামা বিনতে ওয়াহব সাঈদিয়া, এবং গলিয, যার মা সালামা বিনতে দাম্মাম আল-ফাজারিয়া, মায়মুনা যার মা ছিলেন ফাতিমা বিনতে আল-হাকাম আল-সাঈদিয়াহ, হাব্বানা যার মা ছিলেন আল-রাবাব, বনু মুহারিব বিন খাসফা থেকে কায়েস আয়লান থেকে, হামজাহ, তার মা সালামা বিনতে ওয়ালান বিন মুয়াবিয়া ফাজারিয়া এবং উসাইদুল আসগর, হাফসা এবং ফাতিমা ছিলেন দাসীর গর্ভ থেকে।

হাদিসশাস্ত্রে অবদান
-------------------

* তিনি বর্ণনা করেছেন নবী মুহাম্মাদ থেকে।
* তাঁর থেকে বর্ণনা করেছেন: তাঁর পুত্র মুনযির, হামযাহ, জুবায়ের, আব্বাস বিন সাহল বিন সাদ, আবদ আল-মালিক বিন সাঈদ বিন সুওয়ায়েদ, আনাস বিন মালিক, আবু সালামাহ বিন আব্দুল রহমান বিন আউফ, তার মালিক আলী বিন উবায়েদ সাঈদী ইব্রাহিম বিন মুহাম্মাদ বিন তালহা, কাররাহ বিন আবি কাররাহ এবং ইয়াজিদ বিন যায়েদ মাদানী।
* তার বর্ণনা: বাকি ইবনে মুখলিদ তার মুসনাদে ২৮টি হাদিস বর্ণনা করেছেন, এবং জামায়াহ তাদের কিতাবে তার থেকে বর্ণনা করেছেন।

তথ্যসূত্র
---------

1. 1 2 3  الطبقات الكبرى لابن سعد - أَبُو أُسَيْدٍ السَّاعِدِيُّ  ওয়েব্যাক মেশিনে আর্কাইভকৃত ২০১৭-০৪-১২ তারিখে
2. 1 2 3 4 5  سير أعلام النبلاء» الصحابة رضوان الله عليهم» أبو أسيد الساعدي  ওয়েব্যাক মেশিনে আর্কাইভকৃত ২০১৭-০৪-১৩ তারিখে
3. ↑  أسد الغابة في معرفة الصحابة - أبو أسيد الساعدي  ওয়েব্যাক মেশিনে আর্কাইভকৃত ২০১৭-০৪-১২ তারিখে
4. 1 2 3  تهذيب الكمال للمزي » مالك بن ربيعة بن البدن بن عمرو  ওয়েব্যাক মেশিনে আর্কাইভকৃত ২০১৭-০৪-১৩ তারিখে
এয়ার চীফ মার্শাল **আবু এসরার** (জন্ম:১৯৬১) বাংলাদেশ বিমান বাহিনীর প্রধান ছিলেন। এয়ার মার্শাল মুহাম্মদ এনামুল বারি অবসর গ্রহণের পর ২০১৫ সালের ১২ জুন তিনি বিমান বাহিনীর প্রধান হিসেবে দায়িত্বগ্রহণ করেন এবং ২০১৮ সালের ১১ জুন অবসরে যান। তিনি বাংলাদেশ বিমান বাহিনীর প্রথম এয়ার চীফ মার্শাল ছিলেন।

জন্ম
----

আবু এসরার ১৯৬১ সালে পূর্ব পাকিস্তানের (বর্তমান বাংলাদেশ) গাজীপুর জেলায় জন্মগ্রহণ করেন। তিনি তার বাবা আবু আইয়ুব ও মা আখতারুন্নেসার দ্বিতীয় পুত্র।

কর্মজীবন
--------

আবু এসরার ১৯৭৮ সালের ১৯ সেপ্টেম্বর বাংলাদেশ বিমান বাহিনীতে যোগ দেন। ১৯৮১ সালের ১ ফেব্রুয়ারি তিনি জেনারেল ডিউটি (পাইলট) শাখায় কমিশন লাভ করেন। তিনি বাংলাদেশ বিমানবাহিনীর অধিকাংশ ফাইটার স্কোয়াড্রনে দায়িত্ব পালন করেছেন। তিনি পিটি-৬, এএ-এসএ, ফুজি-২০০, মিগ-২৯সহ বেশ কয়েকটি যুদ্ধবিমান চালিয়েছেন। এছাড়াও তিনি বিমানবাহিনীর বৈমানিকদের প্রশিক্ষক হিসেবে দায়িত্ব পালন করেছেন।

তিনি মস্কোয় প্রতিরক্ষা এটাশে হিসেবে কাজ করেছেন। বিমান বাহিনী প্রধানের দায়িত্ব গ্রহণের পূর্বে ২০০৯ সাল থেকে তিনি সহকারী প্রধানের (অপারেশন ও প্রশিক্ষণ) দায়িত্ব পালন করেছেন।

আবু এসরার দেশে ও বিদেশে বেশ কিছু পেশাগত কোর্স সম্পন্ন করেছেন। তিনি যুক্তরাজ্যে ফ্লাইং ইন্সট্রাক্টর কোর্স ও অস্ট্রেলিয়ায় ফ্লাইং সুপারভাইজার্স‌ কোর্স সম্পন্ন করেছেন। চীন ও রাশিয়ায় তিনি যথাক্রমে এ৫আইআইআইএ বিমান ও মিগ-২৯ বিমান প্রশিক্ষণ গ্রহণ করেছেন।

২০১৩ সালে তিনি বিমান বাহিনী পদক (বিবিপি) লাভ করেছেন।

ব্যক্তিগত জীবন
--------------

আবু এসরার ১৯৮৬ সালে গ্রুপ ক্যাপ্টেন এম. এ. রশিদের কন্যা তাসনিম এসরারকে বিয়ে করেছেন। এই দম্পতির তিনজন কন্যাসন্তান রয়েছে।

তথ্যসূত্র
---------

1. 1 2 3 4 5 6  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০১৬।

| সামরিক দপ্তর
 |
| --- |
| পূর্বসূরীএয়ার মার্শাল মুহাম্মদ এনামুল বারি | **বাংলাদেশ বিমান বাহিনী প্রধান**২০১৫ - | উত্তরসূরীএয়ার মার্শাল মাসিহুজ্জামান সেরনিয়াবাত |
|
**আর্মড পুলিশ ব্যাটালিয়ন পাবলিক স্কুল ও কলেজ** বাংলাদেশের বগুড়া শহরের একটি শিক্ষাপ্রতিষ্ঠান। সরাসরি আর্মড পুলিশ ব্যাটালিয়নের ব্যবস্থাপনায় পরিচালিত হয় এই উচ্চ-মাধ্যমিক পর্যায়ের বিদ্যালয়টি।

অবস্থান
-------

কলেজ ভবন
এই কলেজটি রাজশাহী বিভাগের বগুড়া শহরের কেন্দ্রস্থল সাতমাথা থেকে প্রায় ০২ কিলোমিটার উত্তরে ভাষা সৈনিক গাজীউল হক সড়ক সংলগ্ন নিশিন্দারা আর্মড পুলিশ ব্যাটালিয়ন সদর দপ্তরের উত্তর পার্শ্বে প্রতিষ্ঠানটি অবস্থিত।

ইতিহাস
------

১৯৮৪ সালের ৫ ডিসেম্বর এই শিক্ষাপ্রতিষ্ঠানটির ভিত্তিপ্রস্তর স্থাপন করা হয় এবং ১৯৮৬ এর উদ্বোধন করা হয়। প্রতিষ্ঠার পর নিম্ন মাধ্যমিক পর্যায়ে ১৯৮৭ সালে, মাধ্যমিক পর্যায়ে ১৯৮৮ সালে এবং উচ্চ মাধ্যমিক পর্যায়ে ১৯৯৮ সালে স্বীকৃতি লাভ করে এবং স্কুল শাখা ১৯৯০ সালে ও কলেজ শাখা ২০০২ সালে এমপিও ভুক্ত হয়।

তথ্যসূত্র
---------

1. 1 2 3  "আর্মড পুলিশ ব্যাটালিয়ন পাকলিক স্কুল ও কলেজ, বগুড়া"। *বাংলাদেশ জাতীয় তথ্য বাতায়ন*। গণপ্রজাতন্ত্রী বাংলাদেশ সরকার। জুন ২০১৪। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৫।
2. ↑  "Overview"। A.P.Bn Public School & College, Nishindara, Bogra.। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৫।
**আমি তোমার সঙ্গে বেঁধেছি আমার প্রাণ** হলো ১৯৩৯ খ্রিস্টাব্দের মার্চ (১৩৪৫ বঙ্গাব্দের ফাল্গুন ) মাসে  কবিগুরু রবীন্দ্রনাথ ঠাকুর  রচিত প্রেম পর্যায়ের গান এবং ওই বছরের বসন্তেই গানটি প্রথম প্রকাশিত হয়।রবীন্দ্রনাথ তাঁর এই গানের মধ্য দিয়ে প্রকৃতই একজন যথার্থ শিল্পীকে সম্মান জানিয়েছেন।

গানের কথা
---------

আমি তোমার সঙ্গে বেঁধেছি আমার প্রাণ
সুরের বাঁধনে,

তুমি জানো না, আমি তোমারে পেয়েছি 
অজানা সাধনে,

আমি তোমার সঙ্গে বেঁধেছি আমার প্রাণ
সুরের বাঁধনে। 

  

সে সাধনায় মিশিয়া যায় বকুলগন্ধ

সে সাধনায় মিলিয়া যায় কবির ছন্দ,

তুমি জানো না, 

ঢেকে রেখেছি তোমার নাম

রঙ্গীন ছায়ার আচ্ছাদনে,

আমি তোমার সঙ্গে বেঁধেছি আমার প্রাণ

সুরের বাঁধনে। 

  

তোমার অরূপ মূর্তিখানি

ফাল্গুনের আলোতে বসাই আনি,

অরূপ মূর্তিখানি

বাঁশরি বাজাই ললিত-বসন্তে, সুদূর দিগন্তে

বাঁশরি বাজাই ললিত-বসন্তে, সুদূর দিগন্তে,

সোনার আভায় কাঁপে তব উত্তরী

সোনার আভায় কাঁপে তব উত্তরী

গানের তানের সে উন্মাদনে,

তুমি জানো না, আমি তোমারে পেয়েছি 
অজানা সাধনে,

আমি তোমার সঙ্গে বেঁধেছি আমার প্রাণ
সুরের বাঁধনে।

ইতিহাস
------

রচনা ও সুরারোপ-
কবি সাতাত্তর বৎসর বয়সে তার কন্যাসম স্নেহধন্যা  খুকু-অমিতা সেনকে  উদ্দেশ করেই লিখেছিলেন। কবির খাস মুন্সি ও শেষের দিনগুলির লিপিকার  সুধীরচন্দ্র কর তার *কবি-কথা* গ্রন্থে উল্লেখ করেন যে, গানটি ১৩৪৫ বঙ্গাব্দের ২৩-২৮ ফাল্গুন (১৯৩৩ খ্রিস্টাব্দের ৭-১২ মার্চ) মধ্যে অমিতা সেন (খুকু)কে উদ্দেশ করে রচনা করেছেন।  গানটির স্বর লিপিকার শৈলজারঞ্জন মজুমদার। (স্বরবিতান- ৫৩)
গানটি বাহার-সোহিনী রাগে, দাদরা তালে গীত হয়। মধ্য রাত্রির সুর বাহারের সঙ্গে শেষ বা প্রথম রাত্রির সুর পঞ্চমের মিশ্রণ গীত গানটিতে লক্ষিত হয়। গানটির ইতিবৃত্তে  অমিতার বান্ধবী নোবেলজয়ী অর্থনীতিবিদ  অমর্ত্য সেনের মা আশ্রমকন্যা নামে পরিচিতা  অমিতা সেন লেখেন-

> ‘‘মৃত্যুর আগে অমিতা শান্তিনিকেতনে ফিরে এসে কিছুকাল বাস করে। সেই সময় সকাল সন্ধ্যায় গুরুদেবকে সে গান শোনাতে যেত। ... তিনি একদিন ‘আমি তোমার সঙ্গে’ গানটি শুনতে চান। খুকু তাঁকে গেয়ে শোনালে তিনি হেসে তাকে বললেন, কী রে, গানটা শুনে তোর কি কিছু মনে পড়ছে? উচ্চস্বরে হেসে উঠল খুকু। রবীন্দ্রনাথ সেদিন বলেছিলেন, ওকে উদ্দেশ করেই আমি গানটা বেঁধেছিলাম।’’
> 
> 

সে সময়ে সেখানে অন্যান্য যারা উপস্থিত ছিলেন তারা অমিতাকে প্রশ্ন করেন, "পরম সৌভাগ্যের এমন দামি কথাটা তুমি মনের মধ্যেই চেপে রাখলে? আমরা হলে উচ্চকণ্ঠে এই কথাটা গেয়ে বেড়াতাম।" উত্তরে অমিতা বলেছিল,

>  "ও কথা গুরুদেব মুখে বললেও আমি কি বুঝি না এই গানের কী গভীর অর্থ? এই গভীর অনুভূতি কি কোনো ছোট আধার ধারণ করতে পারে? ওঁর এই ভাব কোন গভীরে, কোন পরমার দিকে বয়ে যাচ্ছে, আমি তো উপলক্ষ মাত্র। "
> 
>

তথ্যসূত্র
---------

1. ↑  "আমি তোমার সঙ্গে বেঁধেছি..."। সংগ্রহের তারিখ ২০২৩-০৬-১৫।
2. ↑  গীতবিতান,বিশ্বভারতী, প্রেম-প্রেমবৈচিত্র্য; পৃষ্ঠা সংখ্যা-২২২/৩৫৯
3. ↑  পূর্ণেন্দুবিকাশ সরকার, সম্পাদক (২০১৯)। *গীতবিতান তথ্যভাণ্ডার*। সিগনেট প্রেস, কলকাতা। পৃষ্ঠা ১২৪/১২৫ আইএসবিএন = 978-93-5040-053-1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Lyric and background history of song Ami Tomar Sange Bedhechhi"। সংগ্রহের তারিখ ২০২৩-০৬-২২।
**আমি সে ও সখা** ১৯৭৫ সালের বাংলা ছায়াছবি। এই ছবিতে অভিনয় করেছেন উত্তম কুমার, কাবেরি বসু, অনিল চট্টোপাধ্যায় ও প্রমুখ।

সংক্ষিপ্ত কাহিনী ও রিভিউ
------------------------

উত্তম কুমার ডাবল অভিনয় করেছেন এক গরীর পরিবারের দুই ভাই হিসেবে। বড় ভাই একজন শিক্ষক ছিলেন। কিন্তু ভাগ্যের নির্মম পরিহাসে মিথ্যে কলঙ্ক মাথায় নিয়ে তাকে পাগলা গারদে পাঠানো হয়। ছোট ভাই যদিও ছোটবেলায় অন্যায় কাজে লিপ্ত হয়, কিন্তু পরবর্তীতে মেশোমশায়ের অভিভাবকত্বে ভালো মানুষ হয়ে ডাক্তায় হিসেবে নিজেকে প্রতিষ্ঠিত করে। আর সেই মেশোমশায়ের ছেলের সাথে বন্ধুত্বের ফলে ওরা দু'জনে একই মেয়ের প্রেমে পড়েন। পরবর্তীতে উত্তম বন্ধুকে বিয়ে করান সেই মেয়ের সাথে। আর দুই বন্ধু বিলেত ফেরত হয়ে ফিরে এসে একসাথে নার্সিং হোম গড়ে তোলেন। কিন্তু দিন দিন তার বন্ধু অর্থের প্রতি লিপ্ত হতে থাকেন। এদিকে উত্তম তার বড় ভাইয়ের কাছ থেকে বড় ভাইয়ের সত্য ঘটনা জানতে পারেন। এখন কি করে উত্তম বন্ধুকে অর্থমোহ থেকে ফিরিয়ে আনবেন? সাথে বড় ভাইয়ের মিথ্যে অপবাদেরও প্রতিশোধ নেবেন?

তথ্যসূত্র
---------

1. ↑  "'ফ্লপমাস্টার' থেকে 'মহানায়ক'"। বিডিনিউজ টোয়েন্টিফোর ডটকম। ২০১৪-০৭-২৪। ২৭ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০১৪।
**আবু নাঈম আল-ইসফাহানী** বা **আবু নাঈম ইসফাহানী**, (আসবাহানী বা ইসবাহানী) নামটি আরও পরিলক্ষিত এভাবে - **আবু নু'আয়ম আল-ইসফাহানী** (আরবী : أبو نعيم الأصـفـهـانـي - ইংরেজি : Abu Nayeem Al-Isfahani  ; Abu Nu`aym al-Isfahani / al-Asbahani ) ছিলেন চতুর্থ ও পঞ্চম শতাব্দীর তথা মধ্যযুগীয় পার্সিয়ান মুসলিম পণ্ডিত । তিনি ছিলেন প্রসিদ্ধ হাদিস ও রিজাল শাস্ত্র বিশেষজ্ঞ । একজন ইতিহাসবিদ এবং তিনি ফিকহ ও তাসাউফ উভয়েরই গভীর জ্ঞানের অধিকারী ছিলেন ।

জন্ম ও বংশ
----------

তিনি ৩৩৬ হিজরির রজব মাসে মুতাবেক ৯৩৮ খ্রিস্টাব্দে জানুয়ারি-ফেব্রয়ারি মাসে 'ইসফাহান'-এ জন্ম গ্রহণ করেন । তার পুরো নাম *আহমাদ ইবন্ আবদিল্লাহ ইবন্ ইসহাক ইবন্ মুসা ইবন্ মিহরান আশ-শাফিঈ আল-ইসফাহানী* । তার বংশের মধ্যে তার দাদাই প্রথম ইসলাম গ্রহণ করেছিলেন । 
পরবর্তীতে তিনি একজন পরহেজগার মুত্তাকী ও আধ্যাত্ম সাধনায় একজন সুবিখ্যাত সুফি ব্যক্তিত্বে পরিগণিত হন । আবু নাঈম আল-ইসফাহানীর পিতাও একজন ইসলামি বিজ্ঞ সুপন্ডিত ছিলেন ।

জ্ঞানার্জন
----------

তার শিক্ষানুরাগী পিতা ছয় বছর বয়সে তাকে তার সময়ের মহান শিক্ষকদের দ্বারা শিক্ষার্জনের ব্যবস্থা করে দিয়েছিলেন। বড় হয়ে তিনি জ্ঞানার্জনের উদ্দেশ্যে ইরাক, হিজাজ ও খোরাসানে ভ্রমণ করেছিলেন এবং পরবর্তীতে ইলমে হাদিসের একজন বিশেষজ্ঞ হিসাবে তিনি বিবেচিত হন।

রচনাবলি
-------

মৃত্যু
------

আবু নাঈম আল-ইসফাহানী ৯৬ বছর বয়সে ৪৩০ হিজরি মুতাবেক ১০৩৮ খ্রিস্টাব্দে ইসফাহানে মৃত্যুবরণ করেন ।

তথ্যসূত্র
---------

1. ↑  Frye, ed. by R.N. (১৯৭৫)। *The Cambridge history of Iran.* (Repr. সংস্করণ)। London: Cambridge U.P.। পৃষ্ঠা 461। আইএসবিএন 978-0-521-20093-6। The authors of most of these works, which have been the mainstay of Sufi literature to this day within the khanaqahs, were Persians, such men as Kalabadhi, Sarraj, Makki, Sulami and Abu Nu'aim. উদ্ধৃতি শৈলী রক্ষণাবেক্ষণ: অতিরিক্ত লেখা: লেখকগণের তালিকা (link)
2. ↑  Meri, Josef W. (জানুয়ারি ২০০৬)। *Medieval Islamic Civilization, Volume 1 An Encyclopedia*। Routledge। পৃষ্ঠা 401। আইএসবিএন 978-0-415-96691-7। Al-Isfahani Abu Nu‘aym Ahmad b. ‘Abdallah, was born in Isfahan in around AH 336/948 CE. Although he wrote exclusively in Arabic, he was of Persian origin.
3. ↑  *The Encyclopædia of Islam: A Dictionary of the Geography, Ethnography and Biography of the Muhammadan Peoples*। Holland: EJ Brill। ১৯১৩। পৃষ্ঠা 102।
4. ↑  البدايہ والنہايہ مؤلف: ابو الفداء اسماعيل بن عمر بن كثير
5. ↑  شذرات الذہب فی اخبار من ذهب ،مؤلف: ابن العماد العَكری الحنبلی ،ناشر: دار ابن كثير، دمشق - بيروت
একই নামের অন্যান্য ব্যক্তির জন্য আব্দুল আলীম (দ্ব্যর্থতা নিরসন) দেখুন।**আব্দলু আলিম** (১ নভেম্বর ১৯৩০-৩১ আগস্ট ২০১৪) ছিলেন বাংলাদেশ জাতীয়তাবাদী দল এর রাজনীতিবিদ এবং জয়পুরহাট-১ এর সাবেক সংসদ সদস্য এবং মন্ত্রী। তাকে দোষী সাব্যস্ত করা হয়েছিল এবং যাবজ্জীবন কারাদণ্ডে দণ্ডিত করা হয়েছে।

শৈশবকাল
-------

আলিম জন্ম ১৯৩০ সালের ১ নভেম্বর ব্রিটিশ ভারতের পূর্ববঙ্গ জয়পুরহাট জেলায়। তার বাবা আবদুল ওয়াহেদ ছিলেন ইসলামিয়া রাইস মিলের মালিক। তাঁর পরিবার হুগলি জেলায় থাকতেন তবে ১৯৫০ সালে ভারত বিভাগের পরপরই জয়পুরহাট জেলায় চলে আসেন  ।

কর্মজীবন
--------

আলিম ১৯৫৮ সালে মুসলিম লীগ যোগ দিয়েছিলেন এবং শীঘ্রই লীগের যুগ্ম-সচিব হন। তিনি মুসলিম লীগের বগুড়া জেলা শাখার ভাইস চেয়ারম্যান হিসাবে দায়িত্ব পালন করেছেন।

আলীম ১৯৭৫ সালে জয়পুরহাট পৌরসভার চেয়ারম্যান নির্বাচিত হন এবং ১৯৭৭ সালে পুনরায় নির্বাচিত হন। ১৯৭৯ সালের দ্বিতীয় জাতীয় নির্বাচনে তৎকালীন বগুড়া-১ আসন থেকে ও ১৯৯৬ ও ২০০১ সালের জাতীয় নির্বাচনে জয়পুরহাট-১ আসন থেকে তিনি বাংলাদেশ জাতীয়তাবাদী দলের প্রার্থী হিসাবে সংসদ সদস্য নির্বাচিত হন। ১৯৭৮ সালে তিনি জিয়াউর রহমানের সরকারে প্রথমে বস্ত্রমন্ত্রী এবং পরে যোগাযোগ মন্ত্রী ছিলেন আলীম।

অভিযোগ
------

বাংলাদেশের মুক্তিযুদ্ধের সময় তিনি পাকিস্তানের পক্ষে ছিলেন এবং পূর্ব পাকিস্তান কেন্দ্রীয় শান্তি কমিটির জয়পুরহাট জেলা শাখার চেয়ারম্যান ছিলেন। তিনি জয়পুরহাটে রাজাকার আধাসামরিক ইউনিট গঠনে সহায়তা করেছিলেন। বাংলাদেশের স্বাধীনতার পরে তার বিরুদ্ধে সহযোগী আইনে অভিযোগ আনা হয়েছিল। 

২১ শে মার্চ ২০১১-এ তাকে যুদ্ধাপরাধের অভিযোগে গ্রেপ্তার করা হয়েছিল। ৯ জুলাই ২০১২-এ, আন্তর্জাতিক অপরাধ ট্রাইব্যুনালে যুদ্ধাপরাধের অভিযোগে তার বিচার শুরু হয়েছিল  । তিনি যুদ্ধাপরাধের ১৭ টি মামলায় দোষী সাব্যস্ত হন এবং যাবজ্জীবন কারাদণ্ডে দণ্ডিত হন।

মৃত্যু
------

তিনি ৩১ আগস্ট ২০১৪ সালে মৃত্যুবরণ করেন।

তথ্যসূত্র
---------

1. 1 2 3 4  "War crimes convict Alim dies"। *bdnews24.com*। সংগ্রহের তারিখ ১৪ অক্টোবর ২০১৯।
2. ↑  "Alim guilty of genocide, murder"। *bdnews24.com*। সংগ্রহের তারিখ ১৪ অক্টোবর ২০১৯।
3. ↑  "Alim to spend life in jail for war crimes"। *bdnews24.com*। সংগ্রহের তারিখ ১৪ অক্টোবর ২০১৯।
4. ↑  "War crimes convict Alim dies in jail"। *The Daily Star* (ইংরেজি ভাষায়)। ৩১ আগস্ট ২০১৪। সংগ্রহের তারিখ ১৪ অক্টোবর ২০১৯।
**আর্মেনিয়া-ব্রাজিল সম্পর্ক**, আর্মেনিয়া এবং ব্রাজিল এর মাঝে বিদ্যমান দ্বিপাক্ষিক সম্পর্ককে নির্দেশ করে। ব্রাজিলে অবস্থিত আর্মেনীয় সম্প্রদায় লাতিন আমেরিকার দ্বিতীয় বৃহত্তম (আর্জেন্টিনা এর পর)। ব্রাজিলে, আর্মেনীয় সম্প্রদায়ের প্রায় ১ লক্ষ মানুষ বাস করে। 

ব্রাজিলের রাজধানী ব্রাসিলিয়াতে আর্মেনিয়ার একটি স্থায়ী দূতাবাস রয়েছে। অপরদিকে, আর্মেনিয়ার রাজধানী ইয়েরেভান-এ ব্রাজিলের একটি স্থায়ী দূতাবাস রয়েছে।

ইতিহাস
------

ব্রাজিল এর সাও পাওলোতে আর্মেনীয় গণহত্যার শিকার ভুক্তভোগীদের স্মরণে তৈরি স্মৃতিস্তম্ভ
১৮০০ এর দশকের শেষ দিকে, ব্রাজিলে প্রথমবারের মত আর্মেনীয়দের আগমন ঘটে। তবে, ১৯২০ সালে, সবচেয়ে বেশি সংখ্যক আর্মেনীয় ব্রাজিলে যান। এর অধিকাংশই লেবানন এবং সিরিয়া থেকে ব্রাজিলে যান। অটোম্যান সাম্রাজ্যর করা আর্মেনীয় গণহত্যা থেকে বেঁচে যাওয়া অনেকেও ব্রাজিলে গমন করেন।

ব্রাজিলে যাওয়া অধিকাংশ আর্মেনীয়ই ব্রাজিলের সাও পাওলো অঞ্চলে বসবাস করেন। আর্মেনিয়া পূর্বে অখণ্ড সোভিয়েত ইউনিয়ন এর অংশ ছিল। পরে সোভিয়েত ইউনিয়ন ভেঙ্গে যে ১৫ টি পৃথক এবং স্বাধীন রাষ্ট্রের সৃষ্টি হয়, আর্মেনিয়া তার মধ্যে অন্যতম। ১৯৯১ সালের ২৬ ডিসেম্বর সোভিয়েত ইউনিয়ন বিলুপ্ত হয় এবং আর্মেনিয়া স্বাধীনতা লাভ করে।

১৯৯১ সালের ডিসেম্বর মাসে, আর্মেনিয়ার পররাষ্ট্র মন্ত্রী রাফি হোভহানিসিয়ান, রাষ্ট্রীয় সফরে ব্রাজিলে যান। তার সেই সফরের উদ্দেশ্য ছিল, ব্রাজিল এবং আর্মেনিয়ার মধ্যে কূটনৈতিক সম্পর্ক স্থাপন করা। 
১৯৯২ সালের ১৭ ফেব্রুয়ারি, আর্মেনিয়া এবং ব্রাজিল এর মাঝে আনুষ্ঠানিকভাবে কূটনৈতিক সম্পর্ক স্থাপিত হয়।

১৯৯২ সালের জুন মাসে আর্মেনিয়ার তৎকালীন রাষ্ট্রপতি, লেভোন তার-পেত্রোসিয়ান এক রাষ্ট্রীয় সফরে ব্রাজিলে যান।
১৯৯৮ সালে, আর্মেনিয়া ব্রাজিলের সাও পাওলোতে নিজেদের একটি কনস্যুলেট-জেনারেল চালু করে। পরবর্তীতে ২০০৬ সালে ব্রাজিল, আর্মেনিয়ার ইয়েরেভেনে নিজেদের দূতাবাস চালু করে। ২০১০ সালে, সাও পাওলোতে অবস্থিত আর্মেনীয় কনস্যুলেট-জেনারেল কে অবনমিত করে অনারারি কনস্যুলেটে পরিণত করা হয়। তবে পরবর্তীতে ব্রাজিলের রাজধানী ব্রাসিলিয়ায়, আর্মেনিয়া তাদের দূতাবাস চালু করে।
২০১৫ সালে ব্রাজিলের ফেডারেল সিনেট, আর্মেনীয় গণহত্যাকে, গণহত্যা হিসেবে স্বীকৃতি দেয়।

দ্বিপাক্ষিক সম্পর্ক
-------------------

সাও পাওলোর আর্মেনিয়া মেট্রো স্টেশন
১৯৯২ সালে, কূটনৈতিক সম্পর্ক স্থাপিত হওয়ার পর, ব্রাজিল এবং আর্মেনিয়া বেশ কিছু দ্বিপাক্ষিক চুক্তি সাক্ষর করেছে। এদের মধ্যে উল্লেখযোগ্য হল, ২০০২ সালে, উভয় দেশের কূটনৈতিক এবং সরকারি পাসপোর্টধারীদের ভিসামুক্ত প্রবেশাধিকারের বিষয়ে চুক্তি এবং ওই একই সালেই সাক্ষরিত হওয়া, সাংস্কৃতিক সমন্বয় চুক্তি।

১৯৮৫ সালে, সাও পাওলো শহরের একটি মেট্রো স্টেশনের নামকরণ করা হয় আর্মেনিয়ার নামে। একইভাবে ২০০৩ সালে, আর্মেনিয়ার রাজধানী ইয়েরেভেনে একটি চত্বরের উদ্ভোদন করা হয় এবং এর নামকরণ করা হয় ব্রাজিলের নামে।

তথ্যসূত্র
---------

1. 1 2 3  Armenian embassy in Brazil: About Community
2. ↑  Embassy of Armenia in Brazil
3. ↑  Embassy of Brazil in Armenia
4. ↑  "Brazilian Ministry of Foreign Affairs: Armenia"। ১০ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৭।
5. 1 2 3  "Armenian Ministry of Foreign Affairs: Brazil"। ২৬ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০ নভেম্বর ২০১৭।
6. ↑  Federal Senate of Brazil Recognizes Armenian Genocide